
Projektas


ŠIAULIŲ MIESTO SAVIVALDYBĖS TARYBA

SPRENDIMAS
DĖL ŠIAULIŲ MIESTO SAVIVALDYBĖS TARYBOS 2022 M. LIEPOS 7 D. SPRENDIMO NR. T-293 „DĖL LOŠIMŲ ORGANIZAVIMO VIETOS POVEIKIO VERTINIMO KRITERIJŲ IR PRAŠYMŲ NAGRINĖJIMO TVARKOS APRAŠO PATVIRTINIMO“ PAKEITIMO


2025 m.                   d. Nr. T- 
Šiauliai

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, 27 straipsnio 2 dalies 26 punktu, Lietuvos Respublikos azartinių lošimų įstatymo 241 straipsnio 2 dalimi, Šiaulių miesto savivaldybės taryba nusprendžia:
Pakeisti Šiaulių miesto savivaldybės tarybos 2022 m. liepos 7 d. sprendimą Nr. T-293 „Dėl Lošimų organizavimo vietos poveikio vertinimo kriterijų ir prašymų nagrinėjimo tvarkos aprašo patvirtinimo“:
.	Pakeisti 2 punktą ir jį išdėstyti taip:
„. Pavesti Šiaulių miesto savivaldybės merui patvirtinti Prašymo sutikti atidaryti ar steigti lošimų organizavimo vietą ir Prašymo sutikti tęsti lošimų organizavimo veiklą lošimų organizavimo vietoje formas ir sudaryti Lošimų organizavimo vietos poveikio vertinimo darbo grupę.“ 
. Pakeisti nurodyto sprendimo 1 punktu patvirtintą Lošimų organizavimo vietos poveikio vertinimo kriterijų ir prašymų nagrinėjimo tvarkos aprašą (toliau – Aprašas): 
. Pakeisti 5 punktą ir jį išdėstyti taip:
„. Bendrovė, norinti atidaryti ar steigti lošimų organizavimo vietą ar tęsti lošimų organizavimo veiklą lošimų organizavimo vietoje, Šiaulių miesto savivaldybės (toliau – Savivaldybė) administracijai pateikia Savivaldybės mero potvarkiu patvirtintą nustatytos formos prašymą (toliau – prašymas).“
. Pakeisti 11 punktą ir jį išdėstyti taip:
„. Savivaldybės mero potvarkiu sudaryta darbo grupė (toliau – Darbo grupė), nustačiusi, kad bendrovė pateikė visus privalomus pateikti dokumentus ir informaciją, atlieka konkrečios prašyme nurodytos lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai vertinimą.“ 
. Pakeisti 14 punktą ir jį išdėstyti taip:
„. Bendrą poveikio vertinimą atlieka Darbo grupė, užpildydama nustatytos formos Lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai vertinimo lentelę (Aprašo priedas). Nevertinami kriterijai lentelės skiltyje „Tenkina / netenkina kriterijų“ pažymimi įrašant žodį „Nevertinama“.“ 
. Pakeisti 15 punktą ir jį išdėstyti taip:
„. Kiti Savivaldybės administracijos padaliniai ir (ar) įstaigos, ŠMRPK prireikus pagal kompetenciją privalo Darbo grupei, nagrinėjančiai bendrovės prašymą ir atliekančiai bendrą poveikio vertinimą, ne vėliau kaip per 3 darbo dienas raštu suteikti prašomą informaciją, susijusią su konkrečios lošimų organizavimo vietos bendru poveikio vertinimu.“ 
. Pakeisti 16 punktą ir jį išdėstyti taip:
„. Darbo grupė, atlikusi bendrą poveikio vertinimą, per Savivaldybės merą teikia pasiūlymus pritarti ar nepritarti sprendimui dėl sutikimo atidaryti ar steigti lošimų organizavimo vietą ar tęsti lošimų organizavimo veiklą lošimų organizavimo vietoje. Savivaldybės administracijos kompetentingas padalinys rengia du alternatyvius (dėl sutikimo ir dėl nesutikimo) Savivaldybės tarybos sprendimų projektus ir teisės aktų nustatyta tvarka teikia juos svarstyti Savivaldybės tarybai. Bendrą poveikio vertinimą pagrindžiantys ir kiti prašymo nagrinėjimo metu gauti dokumentai pridedami Savivaldybės dokumentų valdymo sistemoje prie sprendimo projekto.“
. Pakeisti 17 punkto pirmąją pastraipą ir ją išdėstyti taip:
„. Darbo grupė rekomenduoja pritarti sprendimo projektui dėl sutikimo:“.
. Pakeisti 18 punktą ir jį išdėstyti taip:
„. Darbo grupė rekomenduoja nepritarti sprendimo projektui dėl sutikimo atidaryti ar steigti lošimų organizavimo vietą ar tęsti lošimų organizavimo veiklą lošimų organizavimo vietoje, kai nėra tenkinami visi nustatyti kriterijai.“
. Pakeisti 20 punktą ir jį išdėstyti taip:
„. Savivaldybės administracijos direktorius apie atsisakymą rengti Savivaldybės tarybos sprendimų projektus, esant Aprašo 19 punkte nustatytiems pagrindams, bendrovę informuoja raštu. Toks Savivaldybės administracijos direktoriaus sprendimas gali būti skundžiamas teisės aktų nustatyta tvarka.“ 
. Pakeisti Aprašo 1 priedą ir jį išdėstyti nauja redakcija (pridedama).


Savivaldybės meras



